CELEX: 32021D1358
Language: hu
Date: 2021-06-30 00:00:00
Title: A Bizottság (EU) 2021/1358 határozata (2021. június 30.) Szlovákiának az (EU) 2021/267 európai parlamenti és tanácsi rendelet 11. cikkében meghatározott egyes időszakok meghosszabbítására való felhatalmazásáról (az értesítés a C(2021) 4629. számú dokumentummal történt) (Csak az angol nyelvű szöveg hiteles)

2021.8.16.   
               
               
                  HU
               
               
                  Az Európai Unió Hivatalos Lapja
               
               
                  L 293/8
               
            
         A BIZOTTSÁG (EU) 2021/1358 HATÁROZATA
         (2021. június 30.)
         Szlovákiának az (EU) 2021/267 európai parlamenti és tanácsi rendelet 11. cikkében meghatározott egyes időszakok meghosszabbítására való felhatalmazásáról
         
            
               (az értesítés a C(2021) 4629. számú dokumentummal történt)
            
         
         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közlekedésre vonatkozó szabályozás bizonyos területein egyes bizonyítványok és engedélyek megújításával és meghosszabbításával, egyes időszakos ellenőrzések és továbbképzések elhalasztásával, valamint az (EU) 2020/698 rendeletben említett egyes időszakok meghosszabbításával kapcsolatos egyedi és átmeneti intézkedéseknek az elhúzódó Covid19-válságra tekintettel történő megállapításáról szóló, 2021. február 16-i (EU) 2021/267 európai parlamenti és tanácsi rendeletre (1), és különösen annak 11. cikke (4) bekezdésére,
         mivel:
         
                     (1)
                  
                  
                     Az (EU) 2021/267 rendelet 11. cikkének (1) bekezdése meghosszabbítja azon mozdonyvezetői engedélyek érvényességét, amelyek egyébként 2020. szeptember 1. és 2021. június 30. között jártak volna le vagy járnának le.
                  
               
                     (2)
                  
                  
                     Az (EU) 2021/267 rendelet 11. cikkének (2) bekezdése meghosszabbítja a mozdonyvezetői engedélyek jogosultjai által elvégzendő időszakos ellenőrzésekre vonatkozó azon határidőket, amelyek egyébként 2020. szeptember 1. és 2021. június 30. között jártak volna le vagy járnának le.
                  
               
                     (3)
                  
                  
                     2021. május 7-én kelt levelében Szlovákia indokolással ellátott kérelmet nyújtott be az (EU) 2021/267 rendelet 11. cikkének (1) és (2) bekezdésében meghatározott egyes időszakok meghosszabbításának engedélyezése iránt. Szlovákia 2021. május 31-én további információkat nyújtott be kérelmének alátámasztására.
                  
               
                     (4)
                  
                  
                     Szlovákia az indokolással ellátott kérelmével felhatalmazást szeretne kapni arra, hogy az (EU) 2021/267 rendelet 11. cikkének (1) és (2) bekezdésében meghatározott, 2020. szeptember 1. és 2021. június 30. közötti időszakot négy hónappal meghosszabbítsa, továbbá hogy az (EU) 2021/267 rendelet 11. cikkének (1) és (2) bekezdésében meghatározott, 10 hónapos időszakot négy hónappal meghosszabbítsa.
                  
               
                     (5)
                  
                  
                     A Szlovákia által szolgáltatott információk szerint a mozdonyvezetői engedélyek megújítása és az időszakos ellenőrzéseknek az engedélyek jogosultjai általi elvégzése Szlovákiában 2021. június 30. után valószínűleg kivitelezhetetlen marad azon intézkedések miatt, amelyeket az ország a Covid19 terjedésének megelőzése vagy megfékezése érdekében hozott.
                  
               
                     (6)
                  
                  
                     Szlovákia kormánya a Covid19 terjedésének megfékezése érdekében hozott intézkedések között megtiltotta a hat főnél nagyobb létszámú összejöveteleket, elrendelte az otthonról való munkavégzést és kijárási korlátozást vezetett be. Szlovákia szerint ezen intézkedések miatt 2021 januárja és áprilisa között nem volt megvalósítható a mozdonyvezetői engedélyek érvényességének megújításához szükséges képzés elvégzése.
                  
               
                     (7)
                  
                  
                     A Szlovákia által szolgáltatott információk alapján 2021. április 19. és május 15. között, amikor a világjárvánnyal kapcsolatos helyzet lassan javulni kezdett, engedélyezték a továbbképzések szervezését, bár bizonyos korlátozások mellett. Az egyes képzéseken engedélyezett résztvevők száma jelentősen csökkent, és a képzési létesítmények az ellenőrzések elvégzésekor negatív Covid19-teszt meglétét írták elő.
                  
               
                     (8)
                  
                  
                     Szlovákia szerint 2021. május 15. óta enyhítettek a kormány által elrendelt intézkedéseken, és az oktatási intézmények ezt követően újrakezdhették a képzéseket. A képzések lebonyolításakor azonban továbbra is kétméteres távolságot szükséges tartani a résztvevők között. Ez azt eredményezi, hogy az egyes képzéseken csak kevés résztvevő lehet jelen.
                  
               
                     (9)
                  
                  
                     A Szlovákia által szolgáltatott információk alapján, bár a továbbképzések újraindultak, a késedelmes képzési tevékenységek elvégzése az adott tagállamban a mozdonyvezetőktől eltérő személyzetre is vonatkozik, akiket a vasúti szállítási tevékenységek végzéséhez és biztonságához egyformán szükségesnek tartanak. Szlovákia szerint a mozdonyvezetőktől eltérő személyzet szakmai alkalmassági bizonyítványait a nemzeti jogszabályok alapján szintén meghosszabbították. Ezért új képzéseket kell szervezni, nemcsak a mozdonyvezetők, hanem más szakemberek számára is.
                  
               
                     (10)
                  
                  
                     A Szlovákia által szolgáltatott információk szerint Szlovákiában csak egy olyan oktatási létesítmény működik, amely továbbképzést és ellenőrzéseket biztosít a vasúti közlekedés területén dolgozó szakemberek számára, beleértve a mozdonyvezetőket is; két másik létesítmény csak a mozdonyvezetők képzésére jogosult, és csak a műszaki résszel kapcsolatos képzésre. Szlovákia becslése szerint magas a vizsgáztatandó mozdonyvezetők száma – a két legnagyobb vasúttársaságnál legalább 993 főnek kell továbbképzésben részesülnie, amellett, hogy Szlovákiában 43 vasúti társaság nyújt személy- és teherszállítási szolgáltatásokat. Ez a tagállam ezért úgy becsüli, hogy a meglévő képzési létesítmények nem rendelkeznek az ahhoz szükséges kapacitással, hogy 2021. június 30-ig kezeljék ezt a megemelkedett vizsgaszámot.
                  
               
                     (11)
                  
                  
                     Szlovákia becslései szerint négy hónapon belül meg kell szüntetni a mozdonyvezetői engedéllyel rendelkezők időszakos ellenőrzései elvégzése terén fennálló elmaradást.
                  
               
                     (12)
                  
                  
                     A Szlovákia által szolgáltatott információk alapján a mozdonyvezetői engedélyek érvényessége és a kapcsolódó ellenőrzések csak azokat a mozdonyvezetőket érintik, akik sokéves szakmai tapasztalattal rendelkeznek vasúti járművek vezetése terén. A kért meghosszabbítások ezért nem vezetnek a közlekedés biztonsága és védelme szempontjából aránytalan kockázatokhoz.
                  
               
                     (13)
                  
                  
                     Szlovákiának tehát felhatalmazást kell adni arra, hogy az (EU) 2021/267 rendelet 11. cikkének (1) és (2) bekezdésében meghatározott, 2020. szeptember 1. és 2021. június 30. közötti időszakot négy hónappal meghosszabbítsa, továbbá hogy az (EU) 2021/267 rendelet 11. cikkének (1) és (2) bekezdésében meghatározott, 10 hónapos időszakot négy hónappal meghosszabbítsa.
                  
               
                     (14)
                  
                  
                     Szlovákia hozzájárult ahhoz, hogy e határozat elfogadására és az erről szóló értesítésre angol nyelven kerüljön sor,
                  
               ELFOGADTA EZT A HATÁROZATOT:
         
            1. cikk
            Szlovákia felhatalmazást kap arra, hogy az (EU) 2021/267 rendelet 11. cikkének (1) és (2) bekezdésében meghatározott időszakokat az alábbiak szerint meghosszabbítsa:
            
                        a)
                     
                     
                        az (EU) 2021/267 rendelet 11. cikkének (1) és (2) bekezdésében meghatározott, 2020. szeptember 1. és 2021. június 30. közötti időszak négy hónappal meghosszabbodik; valamint
                     
                  
                        b)
                     
                     
                        az említett rendelet 11. cikkének (1) és (2) bekezdésében meghatározott, 10 hónapos időszak négy hónappal meghosszabbodik.
                     
                  
         
            2. cikk
            E határozat címzettje a Szlovák Köztársaság.
         
         
            Kelt Brüsszelben, 2021. június 30-án.
            
               
                  a Bizottság részéről
               
               Adina-Ioana VĂLEAN
               
                  a Bizottság tagja
               
            
         
         
            (1)  HL L 60., 2021.2.22, 1. o.